קירק דאגלס

קורות חייו

דאגלס נולד ב-9 בדצמבר 1916, בשם איסר דניאלוביץ' דמסקי בעיירה אמסטרדם  שבמדינת ניו יורק להורים יהודים שהיגרו מצ'אבוסי שבפלך מוהילוב, רוסיה (כיום בבלארוס). כשבגר, הוא שירת בצי האמריקאי מכניסתה של ארצות הברית למלחמת העולם השנייה ב-1941 ועד סוף המלחמה ב-1945. אחרי המלחמה חזר לניו יורק והתחיל לעבוד ברדיו, בתיאטרון ובפרסומות, בניסיון להגיע לברודוויי.

קריירה קולנועית

ב-1947 שיחק בסרטו הראשון, "סיפור מהעבר" שלא זכה להצלחה. ב-1949 שיחק בסרט "אלוף". 
ב-1954 שיחק בסרט "עשרים אלף מייל מתחת לפני הים", שהיה עיבוד לספרו הנודע של ז'ול וורן, "20,000 מיל מתחת למים". ב-1955 שיחק בסרט "הלוחם האינדיאני" לצד וולטר מתיאו. ב-1956 שיחק בסרט "תאווה לחיים" ("Lust for Life") (על חיי וינסנט ואן גוך), עליו זכה בפרס גלובוס הזהב בקטגוריית "השחקן הטוב ביותר בסרט דרמה". ב-1960 שיחק בסרטו של סטנלי קובריק, " ספרטקוס", לצד לורנס אוליבייה, צ'ארלס לוטון וטוני קרטיס, שם גילם את ספרטקוס, מנהיג העבדים המורדים. ב-1964 שיחק בסרט שבעה ימים במאי וב-1965 שיחק בסרט "גיבורי טלמרק". ב-1966 שיחק בסרט "הטל צל ענק" (Cast a Giant Shadow) לצד יול ברינר, שם גילם את דמותו של האלוף דוד מרכוס. תפקיד זה הפך לאחד המזוהים איתו ביותר. 
ב-1967 שיחק בסרט "מרכבת המלחמה". ב-1977 שיחק בסרט האימה הבריטי-איטלקי "שואה 2000" של הבמאי אלברטו דה מרטינו. ב-1978 שיחק בסרט הדרמה העל טבעית של הבמאי בריאן דה פלמה, "הזעם" (The Fury) לצד ג'ון קסווטס, קארי סנודגראס, איימי אירווינג, צ'ארלס דארנינג ואנדרו סטיבנס. ב-1979 שיחק בסרט "הנבל" (The Villain). ב-1980 שיחק במותחן המדע הבדיוני של הבמאי סטלני דונן, "שבתאי 3", לצד פארה פוסט והארווי קייטל. באותה שנה, שיתף פעולה נוספת עם הבמאי בריאן דה פלמה, סרטו העצמאי והפרובוקטיבי, "סרטים ביתיים", לצד ננסי אלן, וינסנט גרדניה, קית גורדון, תרזה סלדנה וחריט גרהם. באותה שנה, שיחק גם בסרט הדרמה של הבמאי דון טיילור, "הספירה האחרונה לאחור" (The Final Countdown), לצד מרטין שין, קתרין רוס וצ'ארלס דארנינג. ב-1983 שיחק בסרט "הפעלה של אדי מייקון" (Eddie Macon's Run) לצד ג'ון גודמן. ב-1986 זכה לפרסום משמעותי לאחר ששיחק בסרט הפשע הקומי המצליח "קשוחים שכאלה" לצד ברט לנקסטר, אלי וולך, צ'ארלס דארנינג ודיינה קארווי. ב-1987 שיחק בסרט "קוויני". ב-1989 שיחק בסרט "תיבת נגינה". ב-1991 שיחק בסרט "Oscar" לצד סילבסטר סטאלון. ב-1994 שיחק בסרט "גרידי" (Greedy). ב-1996 השתתף בתפקיד אורח בסדרה "משפחת סימפסון". ב-1999 שיחק בסרט "Diamonds". בשנת 2000 לקח חלק בסדרה "Touched by an Angel". 
ב-2003 לוהק לסדרה המצליחה "הכל עובר במשפחה" שם שיחק במשך 3 עונות, לצידם של רורי קלקין, מישל מונאהן ובנו, מייקל דאגלס, ששיחק איתו בסדרה. אחרי הסדרה כיכב דאגלס ב-2 סרטים: "אשליה" (2004) ו"טרומבו" (2007). שניהם לא זכו להצלחה ונכשלו בקופות.

קשר לישראל

דאגלס ידוע כתומך במדינת ישראל. הוא הופיע בסרט "עושה הלהטים" (The juggler) משנת 1953, בתפקיד ראשי של ניצול שואה הנרדף על ידי זכרונותיו מהשואה ועובר חבלי קליטה קשים בישראל של ראשית שנות החמישים. סרט זה היה הסרט ההוליוודי הראשון שצולם בישראל. בשנת 1964 ביקר דאגלס בישראל, ובין היתר נשא הרצאה בפני הסטודנטים של האוניברסיטה העברית בירושלים בקמפוס בגבעת רם. בקיץ שנת 1965 היה בישראל כדי לגלם את דמותו של האלוף דוד מרכוס בסרט "הטל צל ענק" (Cast a Giant Shadow).

משפחתו

דאגלס היה נשוי פעמיים. בפעם הראשונה נישא לדיאנה דיל ב-1943, עמה הביא לעולם שני בנים, ובהם שחקן הקולנוע מייקל דאגלס. השניים התגרשו בשנת 1951. בשנת 1954 נישא בשנית לאן בוידנס, עמה הביא לעולם שני בנים נוספים. בדצמבר 2016, חגג דאגלס את יום הולדתו ה-100.

פרסים

עד היום, זכה קירק דאגלס, ב-10 פרסים שונים; פרס אוסקר לשם כבוד, 2 פרסי גלובוס הזהב (1 למפעל חיים) ופרס גילדת שחקני המסך (פרס מפעל חיים).
זכה לכוכב בשדרת הכוכבים של הוליווד. ב-1981 העניק לו נשיא ארצות הברית ג'ימי קרטר את מדליית החירות הנשיאותית, וב-1985 הוענק לו בצרפת אות לגיון הכבוד.